
llpotill  um  Jurisprudentiam  perofus  ,  alia  ftudia 
^  ^  circumfpicerem  ,  medicum  me  fore  non 
^  videbatur.  Difficultates  fcientias  amplioris p 
&  naufea ,  qua  illa  eminus  fubinde  impru¬ 
dentes  afficit,  tum  &  privatas  rationes  mul¬ 
tum  femper  a  falubri  arte  me  dimoverant.  Tuo  ve¬ 
ro  exemplo  tuis  fadtum  eft  confiliis,  ut  omnia  evin¬ 
cens  medicinas  me  addixerim.  Et  quod  revera  etiam 
aliud  vitas  genus  praeter  militiam  mihi ,  qui  otia  a- 
mabam  ,  in  patria  reflaret  ? 

Binos  annos  fub  tua  cura  bonae  arti  operam  nava¬ 
vi  ;  quorum  dulcis  memoria  adeo  femper  ubique  me 
profequuta  eft ,  ut  jam ,  arcanis  iEfculapii  admiflus, 
intermittere  non  potuerim  quin  meum  erga  Te  ani- 

jnum  evolverem ,  publicoque  quodam  figno,  quo  ad* 
fas  erat ,  gratitudinem  meam  exornarem. 

Dedicare  Tibi  inftitueram  differtatiunculam  de  abu • 
fu  Tbece ,  opusculum,  quod  Lutetis  primos  mihi  gra¬ 
dus  ad  Adyta  Medicinae  aperuerat.  Sed  cum  eru¬ 
bescerem  'tenue  folium  magno  nomine  infignire , 
libertatem  mihi  dabant  mei  illic  ProfefTores  parcen¬ 
di  fumptibus  typorum  ;  ita  ut  huic  chartulae,  quod 
..  in  memoriam  collati  honoris  libet  edere,  refervatum 
fuerit  Tuo  nomine  fplendescere.  Non  dubito  quin 
leve  Discipuli  munus  fereno  vultu  accipias. 

ftogare  interim  me  videris  optime  magifter ,  qua 
ratione  &  ubi  fttfdia  mea  propulerim.  Memineris 
ex  tua  fcola  Leidam  me  abiiffe 


Albinus  ,  Wintherus  ubi,  Rojusque 
facerdos 

1  Chloridis,  dc  chemica  Gaubius  arte  pptens. 


Jnde  cum  cupido  mores  hominum  multorum  viden¬ 
di  accederet ,  Parifios  me  commifi  ;  in  quorum  flo- 
rentiflima  Academia  Vinslous  vir  aevo  ac  palmis 
gravis  anatomen ’  Ferrinius,  qui  tam  dodte  fcri- 
pfit  de  vocis  organo ,  praxin  medicam  cum  anatome ; 
jBernardus  Jussi  eu  fcientiam  plantarum  ,  & 
Roellius,  Neuftriae  fuse  decus,  artem  chemicam 
discentibus  exponunt. 

Adde  immortalem  As  trucium,  quem  fua  ope¬ 
ra  de  morbis  venereis  jam  pridem  tibi  commendave¬ 
rint  ;  quot  non  voluptuarios  ille  fato  eripuit!  &  in 
dies  adhuc  fubtrnhit!  dolui  folummado  virum  usque 
adeo  occupari,  &  popularibus  fuis  tam  effe  neceffa- 
rium,  ut  pro  discipulis  vix  momentum  ei  fuppetat. 

Multi  praeterea  &  clari  Machaones  medicinam 
quae  manu  fanat  ,  ad  docendum  Parifiis  exercent, 
qua  Scientia  quam  Galli  excellant,  fine  invidia  non 
dixeris.  Petiti,  Moranii,  Facretii  .  .  .  , 
Sed  quid  magna  nomina  enumerem  a  quibus  tam  pa¬ 
rum  profeci ,  qui  meam  mihi  tantum  hic  ignaviam 
exprobrent  J '  ’ 

Primis  medicins  facris  poftquam  Lutetiae  fue¬ 
ram  initiatus  ,  Remos  me  contuli.  Urbs  haec  tri¬ 
ginta  quinque  leucis  Parifiis  verfus  orientem  diftat, 
Campanis  Gaftics  caput,  non  ingratum  erit,  fi  quae 
pauca  de  peregrina  urbe,  &  cui  multum  debeo,  ad* 
verti,  hac  nunc  occatione  referam. 

Commane  omnibus  fuijfe ,  affirmat  Plinius ,  ut  eos  quis - 
que  diligentijjime  Jitus  diceret ,  in  quibus  ipfe  prodebat  , 
aut  bene  bonorificeque  degit.  Jure  igitur  ego  de  urbe 
Remorum  pauca  commemorem. 

Duroeorcorum  veteribus  urbs  dicebatur ,  quippe 
cum  Remi,  hodiernum  urbis  nomen  ,  gentile  effiet, 
populoque  totius  provincias  commune,  ita  multas  ex 
Gallis  urbibus,  nomen  gentis  cujus  caput  fuerant, 
accepere,  propria  appellatione  depolita,  ut  Catalau- 
num,  Parilii  &  plures  alis.  Remorum  gentem  prs- 
cipuo  honore  Csfar  habuit  (u),  quod  fumma  fide 
erga  Romanos  femper  fuerat.  Durocortorum  ubs  an¬ 
tiqua  &  Roms,  fi  incolis  creditur,  cosva  ,  nam  a 
fratre  Romuli  muros  fuos  fuiffie  conditos  jattant.  Et 
vifitur  adhuc  apud  portam  Martis  fubterraneum  mo¬ 
numentum  in  quo  Remum  cum  lupa  exfculptum  vi¬ 
dimus.  Montfauconius  in  fuis  de  antiquitate  libris 
ample  de  monumenti  hujus  pretio  agit.  In  altera  ur¬ 
bis  parte  arcus  offenditur,  quem  J.  Csfarem  ftruxis- 
fe  credunt,  alii  Julianum.  Inveniuntur  adhuc  indies 
in  fuburbanis  agris  nummi  vetuftiffimi  ,  quos  vili  ad¬ 
modum  Ruftici  vendunt.  Ementi  quicquain ,  cum  pe¬ 
cunia  mihi  redderetur,  pro  affe  asreo  quatuor  obu* 
Iorum,  Auguftus  sreus  eft  datus;  fic  ut  Remis  adhuc 
in  ufu  fit  quodammodo  moneta  veterum  Romano¬ 
rum.  Ssculo  proxime  elap.fo  anno  LXXXVI  poft 
templum  divi  Nicafii  extra  msnia,  ubi  via  publica 
plim  fuerat,  verna  aliquis  fodiendo,  fepulcrum  vetus 
detexit,  in  cujus  marmore  haec  infcriptio  :  Julius 
Sylvius  conjugi  jussit  poni. 

Ab  uno  urbis  latere  terra  lapidola  eft,  vel  potius 
cretacea,  &  vineis  illa  infervit,  sdificiisque  li  eae- 

di- 


( a  )  Vide  CommeuU  lib.  XX. 

ditur;  ab  altero  humus  pinquior  ,  &  frumenti  ferax. 
Porta  urbis  &  fuburbium  qus  agris  illis  imminent , 
etiam  adhuc  a  Cerere  (fr)  appellantur.  Sunt  quo¬ 
que  fcriptores  qui  ab  agris  Remorum  &  patentibus 
campis  Campaniam  dicunt  accepifle  nomen  ;  quid¬ 
quid  fit  hujus  rei,  confiat  agros  Remorum  a  feraci¬ 
tate  fuifle  Celebres,  quos  &  Csfar  (c)  ab  hac  lau¬ 
de  faepe  commemorat.  Etiam  Plinius  ita  ( d ):  bul¬ 
bos  non  nafci  nifi  ex  femine  priores  tradiderunt ,  fed  & 
in  Prceneftinis  campis  /ponte  nascuntur ,  ac  fine  modo 
etiam  in  Remorum. 

Extra  portam  Martis  funt  arente  feu  mons  arena¬ 
rum  amphitheatri  feu  duplicis  hemicycli  figura:  are¬ 
ns  autem  tota  in  Gallia  amphitheatra  vocitantur  , 
atque  ut  plurimum  extra  urbes  fuere :  ex  quo  in- 
telligitur,  Remos  amphitheatrum  fuum  habuHTe,  fed 
hoc  ornamentum  non  rarum  erat  Gallis  urbibus; 
nam  &  Meldis  fuit  &Sue(Toni  Remis  fubje&s.  Quo 
folo  argumento  videas  ab  omni  aevo  fimiles  fibi  Gal¬ 
los  fuifle ;  femper  hilaris  populus  fpettaculis  duceba¬ 
tur,  ut  nulla  adhucdum  fine  theatro  urbecula;  quin 
oppida,  vilis,  comsdis  firepunt.  Nec  tamen  ina¬ 
rati  funt  agri,  non  femiputata  ideo  vicis,  curantur 
fedulo  negotia,  perficiuntur:  quo  qusfo  plus  conti¬ 
nuo  labore  &  trifti  afiiduitate  indufirii  Belgs  quid 
efficimus!  Spe&acula  nobis  vetantur  ,  ut  ^negotia 
melius  peragamus;  illis  vero  propterea  indulgentur. 
Curatis  laboribus  fedemus,  dormimus;  illi  adhuc  ri¬ 
dere  poflimt,  ludunt,  faliunt,  &  non  exanimantur; 
quin  hac  ope  ,  credite  Batavi ,  ad  fecutura  negotia 
fe  excitant,  firmantque.  At  digreflus  fum,  ignofee 
Lefror. 

Ea  maxima  Rumorum  urbis  gloria,  Gallis  Reges, 
quod  Chriftianiffimi  vocentur,  Durocortoro  debere: 
hic  enim  Clodovsus  Chrifti  facra  amplexus ,  ad  qus 
Remigius  episcopus  cui  inter  San&os  relato  tem¬ 
plum 

(  b  )  Porte  de  Ceres. 

(  (  )  De  Bello  Gallico  lib.  II. 

(i)  Hiftoru  Nat.  lib.  XIX.  cap,  v. 

pium  infigne  Remenfes  ftruxere  ,  inftituilTe  Regem 
legitur :  &  Galliae  Principes ,  in  hujus  rei  memoriam 
cum  ad  regnum  perveniant,  Remis  adhuc  ab  Epis¬ 
copo  coronari  amant.  Quid?  quod  &  unguntur  o- 
leo  quod  e  caelis  depluifie  creditur  ,  Remigio  Cio- 
dovaeum  unduro.  Ampullam  monftrant  quaerentibus 
Monachi ,  in  quo  oleum  iltud  perenne  confervatur. 
Monafterio  hocce  vetuftius  in  Gallia  nullum  ,  nec 
quamvis  vetuftum  ,  etiamnum  Benedidinis  ullibj 
fplendidius  ,  non  profedo  apud  noftrates  diviti  fa- 
traps  tam  magni  lares  ,  quam  pauperibus  illis  Dei 
fervis.  In  triclinium  deduceris  immane  ,  fplendi- 
dum  quale  Verfaliis  non  videas ;  Monachi  in  hoc  co¬ 
mitia  celebrant ,  quas  autem  de  regno  jam  pridem 
aut  republidl  non  agunt.  Templum  casnobio  adja¬ 
cet,  mirabile,  ftupendum,  fed  cujus  defcriptio  ope- 
rofior,  nec  hujus  loci;  pauca  tamen  obiter  attingam,, 

In  Templi  vertice  ante  aras  flat  candelabrum 
fublime  ingens,  quod  ex  metallo  Corinthiaco  fabre 
fadum,  immenfi  pretii  habetur:  &  hoc  loco  Mau- 
folaeum  Remigii ,  quod  Artemifiam  ftruxifle  diceres. 
Ex  folido  auro  moles  ,  marmore  vero  circumvallata, 
ut  fine  invidia  fpedari  poflit.  easdem  vero  figuras  in 
marmore  exfculptas  vides  ,  qu«e  intus  in  auro  funt 
caelatas.  Corpus  fandi  Episcopi  ab  undecim  faeculis 
hoc  tumulo  integrum  fervatur.  Nihil  diutius  inter  tot 
mira  oculos  meos  detinuit  quam  imago  marmorea 
fandi  Remigii  Clodovaeum  inftituentis  ;  fupra  Mau- 
folsum,  folio  alto  infidet  Episcopus,  infulato  capi¬ 
te,  vultu  fevero;  ante  pedes  princeps  Sicamher^fup- 
plex,  inclinato  vertice.  Vulgatam  illam  praefulis  vo¬ 
cem  audire  crederes  ,  mitis  depone  colla  ficamber. 
Cum  Henrico  quarto  fimulacrum  oftenderetur,  mira¬ 
ri  fe  dixifie  fertur  ,  Clodovaeum,  fi  fic  fuiflet  Remi- 
gius ,  evafiffe  Chrifiianum ;  le  faltem  adhuc  Ecclefias 
colla  non  fubditurum  fuiffe  ,  nifi  m  alios  incidiflet 
magiftros. 

Pavimentum  templi  infuper  fuperbum,  variisque  la¬ 
pidibus  eam  affabre  fadum ,  ut  quasvis  figuras  Divo¬ 
rum  &  Angelorum  exhibeat ;  pars  quidem  pavimen¬ 
ti 

ti  nunc  mutata  ,  &  aliquot  coeli  flgna  exhibet  ,  ubi 
nempe  proximum  eft  fcabellis  Monachorum.  Nam 
Divus  Bernardus  pauperum  horum  male  locatas  opes 
exagitans  in  quadam  epiftola  dixerat  vidi  ,  bominef 
con/pueiites  in  facies  angelorum. 

Caetera  urbis  templa  admodum  quoque  fplendida; 
Cathedrale  thefauro  rerum  variarum  infigne;  Nicafii 
antiquis  aliquot  monumentis,  tum  &fulcro  lingulare, 
quod  licet  a  turre  remotius  ad  fonitum  campanae  i 
ceteris  columnis  vicinioribus  immotis,  adeo  agitatur; 
ut  propius  aditare  nolles ,  vulgus  fuperftitione  con- 
fternetur.  Celebres  dodtrina  Viri  multa  infuper  fcri- 
pfere;  aliqui  miraculum  efle  affirmant,  quidam  cau- 
fx  Phylicae  infolens  phoenomenon  auffi  lunt  attri¬ 
buere.  Scriptor  Spectaculi  Naturae  fcientia  &  urbani¬ 
tate  vir  (a)  fpettatiffimus  qui  hac  in  urbe  diu  Elo¬ 
quentiam  docuit,  diflertatione  hac  de  re  feripta  pro¬ 
digio  tandem  modum  affignavit. 

Salubri  fitu  urbs  gaudet ,  coelo  miti  &  benigno  ; 
aquae  vero  urbis  parum  bonae, &  diu  vix  erant  potabi¬ 
les  calculoque  bibentes  afficere  dicuntur;  dum  tanderri 
dominus  de  dePouilli(&),  Regis  hac  in  urbe  vi¬ 
carius,  feriptis  fuis  celeberrimus,  multisque  mihi  ti¬ 
tulis  nominandus,  opes  fuas  faluti  publicae  devovens 
aquam  ex  propinquo  amne  acciri  per  fubterraneos 
duttus  curavit,  ut  compluribus  fontibus  nunc  civitas 
gaudeat.  Supereft  ut  de  Academia  pauca  addam. 

Medicina  praefertim  a  longo  tempore  floruit.  Ce¬ 
lebres  etiam  noftra  arte  viri  ,  Galerum  iEfculapii 
imponere  flbi  amavere,  ubi  Reges  Galliae  coronam, 
Veluti  Pidcarnius,  Jonltonus.  .  Et  mihi, gratare  dis¬ 
cipulo  magifler  optime,  is  honor  contigit  undecimo 
Septembris  hujus  anni  ,  fub  praelidio  Petri  Jos- 
kit  Re&oris  Academiae.  Vale. 

(  a)  Monfuur  r^bbe  V  LUCHE. 

(  b  )  Opus  Ejus  praecipuum ,  Theorie  des  Sentimens  a^reables ,  nu¬ 
perrime  typis  recuium  Amftelodami* 

(^uid  faciat  morbos  Helicone  colentibus  artes , 
quaque  fibi  quivis  confulat  arte ;  canam. 
Vidimus  ante  diem  ftudii  foliiis  amore 

Tot  celebres  flenda  forte  perire  viros. 

1 

Vidimus,  atque  animum  miferatio  quando  fubibat. 
Impetus  AOnides  linquere  faepe  fuit. 

Quid  precor  in  Pindo,  dixi,  vigilamus  iniquo? 

\ 

Quid  juvat  ingratis  incubuiffe  libris? 

Si  mors  hinc  properat,  citiusque  requirimur  orco, 
Negligat  &  turbam  durus  Apollo  fuam; 

Si  dare  nolit  opem ,  miferlsque  impendere  f a )  plantam , 
Nec  faltem  Mufae  numina  vana  juvant. 

*  «* 

Vi- 

(a)  Apollo  herbarum  Sc  medicina:  inventor ,  ut  apud  Poetas» 

Vivit  atrox  miles,  Bellisque  frequentibus  a&us, 
Seris  f#pe  refert  neptibus  illa  fenex. 

Quique  fuas  terit  usque  manus  callofus  Arator, 
Canus  adhuc  firmo  corpore  faepe  fuit. 

Tu  qui  feceflum  ftudiofus  &  otia  quderis. 

Ad  Stygiam  raperis  praecoce  tabe  lacum. 

Sic  periit  viridi  celeber  (a)  Fraguerius  aevo: 

,  Triftis  adhuc  querulis  Sequana  fertur  aquis. 
Quid  nunc  Mufa  juvat  miferum  tantique  labores, 
Famaque,  quam  ftygia  non  cinis  audit  aqu&? 
Talia  vel  pariter  furiofus  faepe  locutus 
Ad  caras  redii  mox  tamen  usque  Deas. 

Interea  medicis  addi&us,  fcribere  cogor 

Nobile  Do&oris  quod  mihi  nomen  emat* 

Non  ita  materies  mihi  vifa  decentior  illa, 

< 

IM,  jam  puero  quae  quoque  cura  fuit. 

For- 


(  a  )  C.  Franc.  Fraguerius  obiit  Taii-fi is  hoc  fitculo  anno 
XXVIII.  Extmpli  gratia  apponam  trifiis  morbi  hijioriam  :  calebat  fu- 

f>ra  modum  acftas  ,  lucubrabat  (  anno  MDCCIX.  )  hiante  ad 
rigidiorem  tantisper  auram  feneftra  ,  ipfe  discin&us.  quin¬ 
que  poft  dies  ,  cervicis  musculos  ,  qui-bus  caput  ad  collum  an- 
neftitur  ,  labefa&ari  fentit  >  quos  nimirum  infefto  algore  no&ur- 
num  frigus  tetigciat . hyeme  fupervcniente  morbus  in¬ 

crevit,  affufo  colli  nervis  acri  hnmore  ac  noxio,  tum  illi  tetre 
couvulft  luxatum  caput  a  redo  &  naturali  ftatu  dejecere,  pe¬ 
titum  eft  a  Vicianis  Borboniisque  fontibus  remedium  $  rn  Ba- 
rcginam  vallem  devedus  eft  $  Balacariam  apud  Bigerros  aquam 
item  apud  Occitanos  Balaraceanam  adiit  ,  ut  eiat  morbus  li¬ 
ne  exemplo,  ita  fuit  fine  remedio.  Ctl,  OLIVETVS  in  vitm 
Xragnerii. 

Forfitan  auda&er  facio,  fi  verfibus  ufus 
Defero  cum  plaufu  qua  toc  iere,  viam. 

Sed  fuus  eft  cuicunque  modus:  liceatque  Poetae 

Cantus,  ut  hic  Tyrid  (a)  cuilibet  ire  toga. 

/  /v  x 

Nec  caret  exemplo  quod  molior:  aspice  (b)  Rojum9 
Ille  diu  Leidae  nofler  Apollo  fuit. 

Pafiaque  Flemmingi  (c)  morofa  Britannia  mufam, 

Idem  qua  meruit,  quod  modo  quaero,  decus. 

Sed  quo  tendo  breves  infcribere  nomine  verfus. 

Quis  mihi  cantanti  Phoebe  levamen  eritP 
Dedico  promiflas  tibi  JUSTE  beate  camenas, 

JUSTE  fodalitii  pars  modo  prima  mei.  40 
Accipe,  trans  ftygias  fi  manibus  audior  oras. 

Accipe,  quae  madido  lumine  mufa  canit* 

Heu  mihi!  fperabam  noftris  tibi  verfibus  olim 
Dicere ,  qua  Claria  lege  bibuntur  aquae ; 

Qua  prope  Picrides  ratione  hoc  degitur  sevi, 

Neftoris  ut  polles  vivere  JUSTE  dies. 

Sed  gravis  ordo  Defim!  meus  ante  Sodalis  in  orco 
Deftituit  Mufae  fpemque  decusque  meae. 

Su- 

(<*)  In  Gallia  feriptum  eft  opusculum. 

(  b )  Cei,  t >dn  l {ojen  Botanica  &c.  apud  Leidenfe*  Profeffar  is 
connubiis  &  plantarum  amoribus  Poema  fcriplit. 

(c)  Flemmingius  medicus  anglus  de  morbis  Hiftcricls, 

A  2 

Sume  peplum,  nigraque  caput  tibi  conde  cupreflu .  . . 
50  Heu  mihi  i  cui  tandem  maelia  Thalia  canas! 

Spes  mea  JUSTE  peris;  Patriaque  ego  diditus,  (a)  exui, 
Suggerere  haud  potui,  quod  tibi  ferret  opem. 
Nec  licuit  juftis  folari  fletibus  aegrum , 

Non  abeunti  animae  verba  fuprema  dare. 

Raptus  es,  ignaro  funebris  epiltola  venit; 

Heu  mihi!  praecipiti  mens  fugit  ifta  malo  .... 
Parcite  le&ores,  trillique  ignoscite  Mufse 
Indulget  lachrymis  fi  nimis  illa  fuis. 

Omnia  perdit  inops,  fi  fra&am  funere  duro 
(5o  Et  tuus  o  fugeret  le&or  amice  favor. 

Dofta  meo  faltem  Mufaeia  favete  labori. 

Ordior,  &  veftris  Semina  quadro  malis. 

Infans  fepe  datur  male  raptus  ab  ubere  Mufis ; 
Mufaeioque  patris  nate  triennis  ines. 

Mar- 

S-Jl'  .  i  :d[  .0;  ;  -  ;;j  .  '  \ 

(*)  Obiit  Groninga:  MDCCXLVIII.  v.  Decembris,  state  2jf,? 
Provinciae  noftrae  ,  dum  viveret  ,  quxftor  ,  liceat  in  gratiam  tam  cari 
capitis  ,  &  meo  aliquali  foiatio  Epithaphium  apponere,  quod 
x  iplr  fcripfimus 

Hic  jacet  in  parva  juftus  Conrfngius  tuna  , 

Belgi  totius  flos  modo  ,  fpes  amor. 

Dile&us  Mufis  vel  avito  nomine  (  b  )  ,  rindi 
Fasces  ut  Patrite  promeriturus  erat. 

Nunc  quia  fata  vetant  !  cole  Frilia  ,  dulcis  alumni 
Egregii  juvenis  quo  manet  umbra  ,  locum. 

(b)  Ct!tb.  Herm.  Ctnringius  ex  ejus  preava  fuir. 

Marceat  a  teneris  ut  ea  patienter  in  umbra, 
Adque  patris  rugas  ora  tenella  trahat. 

Non  equitat  longaquc  nefas!  in  arundine  ludit. 

quod  juvat  ©quales,  discit  habere  probro. 
Ah  mifer  enervis  gemet  olim,  pallidus,  asger, 
Tortus  &  hirfuto  ( a )  Pceone  fem per  erit. 
Lufus  &  huic  agilis  petulantia  profuit  sevo, 

Nare  vel  in  tutis  jam  quoque  discat  aquis. ' 


Sic  nervos  nondum  folidatos  corpore  firment, 

Et  cerebrum,  tuto  quo  coalescat,  habet 
Forte  rogas,  cur  longa  quies  innoxia  cunis, 

Vitaque  principio  vita  quieta  fuit? 

Tunc  qui  non  voluit  nos  ire  &  pofTe  moveri. 
Noluit  id  minimo  pofiic  ut  »elTe  malo. 

Cor  quoque  (7>)quod  teneris  pro  corpore  majus  habetur 
Majus  &  a  nervis  tunc  fere  munus  habet;  ; 
Non  -Hirnulis  motus,  fluat  ut  refluatq.ue  viciflim 
Sanguineus  membris  ille  Meander,  eget. 


Vixque  ejiciunt  prtecordia  fangiiinis,  &  jam 
Redditur  id  fonti,  proximitate  pedum. 

Sicque  brevi  quisquam  &  compafto  corpore ,  nunquam 
Frigus  in  extremis  partibus  acre  ferat. 


\  (a)  Nom^n  medici  antiqui 
\b)  Ita  pitcarnius. 

Proceri  contra,  queis  cor  pede  quattuor  ulnis 
Didat,  ei  femper  commoditate  carent. 

Nam  prius  ac  horum  pervenit  ad  ultima  fanguis, 

90  Languet  ut  unda  tubis  quas  ruit,  alta  petens. 

Ecce  vides  igitur,  cur  motu,  fomite  cordis, 

Tuto  vagitfts  tempore  quisque  caret. 

Inde  nec  &  gravior  crescentibus  utilis  annis, 

Vela  nocent,  remis  (i  bene  linther  eat. 

Rudicus  a  teneris  quod  araverat,  aret  adultus. 

Et  fenium  exfuccus  contrahit  ante  diem. 

Non  tamen  impubi  labor  aut  vehementia  motus , 
Tam  dudiis  cerebrum  quam  cruciafie ,  nocet. 

Parcite  pmextam  curis  agitare  parentes , 

[oo  Nemo  fat  hic  monitis  follicit3ndus  erit. 

Ah  ferus  ed,  quisquis  pro  toto  tempore  vita;, 
Sudineat  fobolem  mille  gravare  malis. 

Culpa  quot  improles  haec  reddidit!  ingemit  Hebe; 
Et  nigra  Stvx  teneris  manibus  inde  fcatet. 

Vos  quoque  qui  Pindo  jam  nunc  languetis  adulti. 
Perdiderat  pueros  forte  libido  patrum. 

Forfan  &  in  culpa  vos  ipfi;  vedraque  tabes 
Infelix  sevi  noxa  virentis  erat. 

Tunc,  quid  quid  facimus,  nimis  imperiofa  voluntas 
[I0  Dirigit,  &  raptis  cogimur  ire  pares. 


$ 

Queis  igitur  juvenum  venit  ardor  multa  fciendi. 
Signaque  Mufarum  fplendida  rite  fequi; 

1  i 

Immemores  plerique  fui,  no&esque  diesque 

Quo  macra  fama  vocat ,  currere  pofle  volunt* 

Ecce  libris  medius  tacita  fophus  hispidus  sede. 

Ad  pluteum  cubito  tempora  nixus,  agit. 

Non  illum  focii ,  non  aura  ferenior  unquam 
Avocet  in  virides  tempore  veris  agros. 

Ver  mihi  femper  ait  floresque  libraria  prsebet, 

Rus  ideo  pecudum  cum  grege  vulgus  adit.  126 

Interea  mifero  fua  folvit  inertia  nervos , 

Et  fenflm  toto  corpore  robur  abit. 

Qu6*que  aliquis  vitae  mag&  fe  fe  addixit  inerti, 

Inque  dies  magis  hoc  defidiofus  erit. 

Vitaque  nefcio  quid  tegit  haec  ignava  beati 
Et  prope  Pierides  illecebrofa  quies. 

Haec  noceat  quam  fola,  vides;  fed  pluribus  ultro 
Peflima  vivendi  norma  placere  folet. 

Illum  Bacche  tenes:  &  iniquo  ne&are  plenum 

Sobrius  in  Pindi  ridet  Apollo  choris.  i %q 

Dedecet  hoc  certd  vitium  rationis  amicos. 

Dedecet  &  cuivis  maxima  damna  ferat. 

Haec  canimus  vobis  populares,  Mufaque  juflit. 

Vobis  queis  nimium  pocula  faepe  placent. 

Bau* 

Baudius  (/),  Heinfiades ,  Burmannus ,  fidera  Belgf, 
Cum  plenis  fculpti  fiant  Helicone  fcyphis. 

Non  vitem  praefcindo,  Lycurgi  firnia,  vobis. 

Utile  nec  fiagno  depofuifie  fitim. 

Vina  parant  animos  Mufis,  nifi  plurima  fumas, 

140  Ut  flupeat  multo  cor  fine  fine  mero. 

Ebrietas  vel  parva  nocet;  nervosque  fibrasque 
Corporis  omnino,  crapula  multa  terit. 

Ut  valeat  ftomaphus  qui  vobis  pleraque  lanquet 
Cordaque  confirmes,  gens  fiudiofa  bibe. 

Saepe  tamen  totos  fine  vino  ducere  foles 
Proderit;  at  motu  tunc  recreandus  eris. 

Plura  locuturum  truce  Thyrfiger  ore  minatur, 
Calliope  fer  opem,  Thyrfiger  inflat,  adefl. 

Bacche  ignosce  precor,  quod  obeffet  prodere  candor 
Phoebus,  &  incasptum  rite  jubebat  opus. 

Tollere  nunc  quoque  conor,  aquae  potoribus  urnam 
Et  miferis  vilem  cunque  levare  fitim. 

Vos  ego  vos  theae  gens  addittiffima  posco, 

Queis  ftomachus  calidis  femper  abundat  aquis. 

r  v  As - 


(/)  Ab  uno  difce  omnes  ,  Baudius  nofter  de  fe  ita  ipfe,  m- 
hil  aliud,  in  nobis  fugillare  livor  potefl  :  quam  quod  nimis  commodus 
fum  convivator  ,  4?  interdum  largius  aspergor  flore  liberi  patris.  Epift. 

xxvi.  Cent.  in.  vivere  defiit  Lcid»  1613.  fiofelTor  Hifla- 

xiarum  Sc  Eloquentix.v 

Afpice  quis  madidis  color  &  gena:  Talis  Hueti  ( a ) 
Talis  Forma  tibi  Bontekocee  (£)  fuit* 

Mens  hebet ,  obtufce  languent  in  corpore  vires  ( c ), 
Imaque  funeftus  perdidit  ofla  liquor. 

O  thea ,  0  facro  demejfce  termite  frondes  (c)! 

O  ftirps  naufragio  digna  frequente  petii 
Felices  populi  queis  herbse  noxius  ufus 

Non  datur,  &  calidae  delipit  hauftus  aqu&r 
Non  illis  matres  non  quteque  puella  laborat. 
Nervorumque  viri  mobilitate  tremunt. 

Credite,  cum  plantas  nocuum  perfuaferit  ufum, 

Ulta  fatis  Batavos  India  vi&a  fuit* 

O  mea  fuadendo  fi  quicquam  mufa  valeret. 

Si  poflem  patrise  confuluifie  meae! 

Vos  faltem  Mufis  gens  dedita  credite  vati. 

Areat,  Aoniis  fi  fata  thea  jugis.  17©' 

Prima  fit  in  vovis  ftomachi  cultura ,  nec  ulli 
Ingenium  fiomacho  deficiente  viget. 

Ille 

(a)  P.  Dati.  Huetius  theae  pdtui  valde  deditus  ,  de  eo  carmen 
claboratifilmum  edidit; 

(  b  )  Com.  Bontekoe ,  Medicus  Batavus  i  de  theae  utilitate  ingen¬ 
tes  libros  confcripfit ;  periit  ille  Berolini  Anno  1685.  quamvis  ad 
laudandam  Theam  viginti  mille  fiorenis  conduftus  efiet  a  mer¬ 
catoribus  ,  eum  in  modum  tamen  illam  bibere  ipfe  eonfueverat  j 
ut  necefiltatem  vomendi  maxime  incommodam  contraxerit  ,  quae 
cum  femel  hominem  urgeret  ,  feque  ille  eonfpe&u  prxfentium 
proripere  conaretur ,  e  fieaiis  feftinans  dilabitur ,  cerebrumque  mi- 
iere  libi  comminuit;  lege  -vitam  ipfius  operib.  prafixam. 

(<()  Yeilus  duo  Huetiii  parodix  gratia ,  inferti. 

Ille  regit  cerebrum,  Rex  corporis  (a)  ille  Serener 
Dicitur;  &  miferum,  cui  male  torpet,  habe. 

Non  Maro  crudus  ( b )  erat,  cum  Patrem  Trois  Julr 
Scriberet  &  Tegetes ,  quod  flupet  orbis  ,  opus. 

Senfit  ubi  ftomachum  languescere ,  pledlra  refugit , 
Ridendus  Bavio  ne  foret  audior  iners. 

Utque  igitur  nomen  teneasque  ab  Apolline  laurum  , 

,  -Sit  flomachi  de  te  nulla  querela  tui. 

Sperne  voluptates ,  nihil  seque  laedit  inertes 
Ac  Venus,  Aoniis  exui  habenda  jugis. 

Qui  retulit  flomachi  feripto  prceftante  querelas 
Z-walvias  (c),  hanc  fummo  fentiit  elfe  malo. 

Si  tibi  gratus  hymen,.  quamvis  innuptus  Apollo, 
Innuptaeque  novem  fmt  fuerintque  Deae ; 

Jure  cave,  nimium  tibi  ne  dominentur  amores,. 
Uxor  amans  thalamo  rara  fit  usque  tuo. 

Menfibus  aeftivis  feflisque  facrisque  diebus, 

)  Secubet  in  vacuo  Relligiofa  thoro. 

Si 


(  a  )  Vide  Epigramma  XIX.  Q  .  Serenus  Santonicus  Celebris  ^Evo 
III  poeta,  de  Medicina  pra:cepta  faluberrima  fcripfit. 

(  i  )  Virgilium  ftomacho  non  valuilTe  memoria:  prodidit  Hora¬ 
tius  Satyra  V.  lib.  i.  verf.  49. 

•(  c  )  En  ipjius  Zzualvii  verba,  dicant  aliqui  ventriculum  nimis  de 
Veneris  injuria,  queri ;  fed' hoc  dico:  alia  omnino  legeres  ll  fto¬ 
machum  meum  querentem  induxilfem  ;  nunquam  uxore  mea  ufus 
funi  absque  poenitentia  5  rudus  mox  enim ,  ventriculi  agitatio¬ 
nes  ,  lpasmos ,  imo  omnia  incommoda  poft  breve  gaudium  femper 
jtniii.  Zvjdlvius  in  prafatione.- 

Si  tibi  Roma  fatis  non  exhibet,  elige  fa-cros 
Ex  veterum  fallis,  quos  vereare,  dies. 

Natales  Ovidi  colerem  vatumque  priorum; 

Grata  facris  pietas  manibus  illa  foret. 

r 

At  grave  continub  naturam  ftringere  frxnis, 
Dilitiisque,  lieent  quse  tibi,  nolle  frui. 

Tantalus  in  ftygiis  patitur  nil  durius  undis: 

Fabula  rifori  parce  Marite  fores. 

Hebe  C^O  foletur,  fi  te  quoque  rideat  uxor, 

Hebe,  quae  rugis  fert  fenioque  moram,  200 

Sic  facile  eft  ftolidi  ludibria  ferre  popelli. 

Rideat  in  fanus,  quod  bene  fanus  agis. 

Moribus ,  &  vulgi  fi  confuetudine  quisquis 
Ducitur,  in  Phoebi  non  agat  illa  chorum. 

Quo  magis  abftineas  nocituraque  gaudia  vites. 

Hoc  melius  discet  fraena  libido  pati. 

Si  tamen  uxori  femel  indulgere  liberet. 

Quod  ratio  fobolis  te  quoque  poscit,  age. 

Sed  ne  feftines',  res  eft  operofa;  tuique 

Confilio  medici,  fi  bene  cedat,  eget.  210 

Forfitan  exfpedles,  quid  Phoebus  &  ipfe  monerem } 
Area  fed  noftris  clauditur  illa  rotis. 

Non 

(a)  Hebe,  Dea  Sanitatrs, 

B  2 

Non  bene  pierides  vulgant  arcana  Cytherae ; 

Quilletioque  (  a  )  novo  dura  Thalia  foret. 

Id  tantum  moneo,  fis  parcus;  faepe  maritam 
Non  videat  thalamo  cynthia  quaeque  tuo. 

Et  Ratio  fomni  fit  femper  amantibus  artes; 

Quid  vigil  ad  pluteum  node  dieque  jaces? 
Palladis  affideat  feralis  nodua  ledo; 

220  Largius  Aoniis  dormit  Apollo  jugis. 

Quis  furor  ell  dulci  corpus  fraudare  fopori? 

Praecipuoque  hominum  velle  carere  bono? 
Nulla  fatigato  potior  medicina  cerebro, 

Dulcior  humanis  nulla  medela  malis. 

Tot  curis  agimur,  tot  triffcibus  usque  procellis; 

Hoc  unum  mifera  forte  levamen  habes. 

Somnus  alit  vires  cordisque  animique,  nec  unquam 
Infelix  teritur  machina  noftra  minus. 

Somnus  ubi  brevior  ,  minus  exhalabile  ( b )  prodit, 
*3°  Et  mala,  nescio  qute,  fub  cute  ftagna  manent. 

Lar- 

4  Y  y  f  i 

\  ' 

(  a  )  Claudius  QjiilUt  Gallus  ,  fcripUt  poema  de  pulcrx  prolis  ha¬ 
benda  ratione. 

( b  )  Sunt  vafcula  exhalantia  fub  fquamulis  noftrx  cutis  ,  obli¬ 
que  patentia,  ea  quidem  fubtilitate  ut  fupputentur  izjooo  hiaro 
in  fpatio  unius  vulgaris  grani  fabuli  a  Leeu-wenhoeckjo  his  perpe¬ 
tuo  tranfpirat  humor  fubtilifiimus  ex  omni  corporis  pun&o.  San- 
ftoriiis  celebris  in  Italia  medicus  praeterito  fxculo  primus  hoc  dog- 
paa  protulille  'aut  faltcm  elaboraflc  dicitur. 

Largius  accipiat  nifl  Morpheus  ergo  tributum  , 

Caufa  repente  febri,  cur  oriatur,  erit. 

Nec  non  pulmones  infomnia  longa  fatigant, 

Aflhmaricumque  brevi  fub  cava  bulla  trahunr. 
Dumque  tonum  nervis  adimunt  cerebroque  vigorem. 
Ventre  tibi  crudus  flagnat  inerte  cibus. 

Caufa  Melancholicis  non  flebilis  altera  morbi : 

Nec  tabes  alio  bilis  &  atra  venit. 

Quid  quod  ubi  vigiles  tenuarunt  corpora  nodes , 

Parcior  evadit  difficilisque  fopor.  240 

Sanguis  acerbatus  vigilando  refiflere  fomno, 

Somnus  &  ulcisci  fe  quoque  fpretus,  amet. 

Heu  mihi  I  quam  multi  poenas  Helicone  dederunt, 
Morpheus  invito  quos  vigilare  finit. 

Non  opus  efl  thea  non  auxiliaribus  herbis. 

Deferat  ut  folitus  lumina  fella  fopor, 

■  .  1  * 

Node  vigil  fludeat,  vexetque  agitetque  cerebrum. 
Quisquis  amat  fortem  Regule  (a )  vane  tuam. 

Quin  pigeat  furere  usque  adeo !  fapiamus  amici ; 

Carior  efl  magno  nomine  fomnus  iners.  25© 

Et 

( /t )  M.  Attilius  Regulus  viftus  a  Carthaginenfibus  ,  &  Ro¬ 
mam  miffus  ut  de  permutandis  captivis  ageret  cum  Senatu  j  con¬ 
tra  ne  id  fieret  intercedit ,  Carthaginem  nihilominus  rediit  ,  ubi 
vanae  aufteritatis  poenas  dedit,  reie&is  enim  palpebris  vigilando 
necatus  eft.  vide  Florum  lib,  II.  cap.  i. 

B3 

£t  licet  impendas  Tua  dulci  tempora  fomno, 
Imputet  id  nunquam  fama  benigna  tibi. 

Quid  mage  Cartefio  ( a )?  fcriptisque  celebre  Boleti? 

Longior  at  folito  fomnus  utrique  fuit. 

Nec  credas  nocuiffe,  quies  jucunda  videtur 
Ingenium  tantis  exacuifle  viris. 

Solvuntur  fomno  cutis  oftia;  denfaque  fecum  (b) 
Prodit  congeries  ingeniumque  levat. 

Mane  novo  quam  Isetus  homo,  quam  falfus  &  acer? 
s 60  Et  tetrico  rugas  exuit  ore  quies. 

Quisquis  ovat,  faliensque  thoroTecmefla  (c)  jocatur; 

Et  Pylius  dominas  fuavia  verba  canit. 

Tunc  faliunt  pecudes,  faliunt  animalia  fylvis, 
Blandius  &  folito  cantat  alauda  melos. 

Lucis  avis  rauco  molitur  gutture  cantus , 

Undique  jucundum  villicus  audit  ave. 

Sed 

(  a  )  Vide  U  vi(  cl(  Descitrtes  par  , Adrien  Baillet.  lib.  VIII.  cap.  x. 
&.  ipfe  Cartefius  tomo  I.  fuarum  Epift.  pag.  473.  fe  decem  Sc  fx- 
pe  duodecim  horis  in  ledo  morari  confuevifie  teftatur.  .  .  .  ,  De 
B0U0  vide  commenrarios  Broffietti  ad  Epiftolam  Poetx  quintam  > 
ubi  dicitur 

On  isit  avec  horrtur  une  Mufe  effrenee 
Dormir  chez,  un  Griffi.tr  la  graffie  matinee. 

(^b)  Somnus  placidus  adeo  favet  perfpirationi  ut  feptem  horis 
quinquaginta  uncix  codi  perfpirabilis  in  tobuftis  fxpe  exhalent, 
vide  Sanclorium  de  medicina  Jlaticd.  S(d,  IV,  ^Aphor,  I. 

(  c )  Triftitia  lingulari  celebris  foemina  ,  Ajacis  conjux.  vide  Ovid , 

Sed  nimium  mihi  fomne  places :  reprehendimur  sequis» 
Omne  nocet  niriiium,  fomne  nocere  potes. 

Ladmius  Endymion  Phoebae  dignatus  amore 
Deficit,  &  queritur  fe  placuifife  Deae. 

Ne  bonus  ergo  fopor  tibi  forte  noceret  abufu; 

Accipe,  confilium  Mufa  falubre  dabit. 

Udi  oculi,  mens  lseta,  &  tenfi  fuaviter  artus 
Mane  boni  cuivis  figna  faporis  erunt* 

At  fomnum  nocuifle  fcies:  fi  languidus,  aeger 
Feflus  &  e  ledto,  fede  quietis,  eas. 

Expedit  ut  thalamo  fpaciofo  nodte  quiescas; 

Mufieioque  brevi  fugit  Apollo  coli. 

Quotquot  eunt  foles,  auftro  perfletur  utrumque. 

Et  nova  pulmones  juverit  aura  tuos.  28® 

Nodturnos  Rudiis  praeftabit  Cereus  ignes. 

Quodque  oleum  baccis  Palladis  arbor  habet. 
Fumida  lampas  obeft  arvin&  fota  Balaenae, 

Cymmeriae  no£tes  hac  ope  lumen  emant*- 
Pulmones  teneri  zephyro  laeduntur  &  aura? 

Vel  breve  vel  minimum  fi  modo  virus  habent* 
Quid  fi  fulphureae  pleni  fuliginis  haufius. 

Invadant  pedtus  corripiantque  tuumP 

Swp* 

Supplicium  Catuli  verearis  ,  olente  jubebat 
290  Carcere  quem  Marii  (a)  Confulis  ira  mori. 
Aeris  imprimis  quae  fit  natura  colendi 
Quis-ve  foli  genius ,  fedula  cura  notet. 

Non  ego  Brunonis  ( b )  probo  confiliumque  Platonis; 

Sa?p e  aliqub  magni  defipuere  viri. 

Temperie  coeli  corpusque  animusque  juvatur; 

Illud  ubi  languet,  mens  fimul  ipfa  jacet. 

Non  bene  fub  madido  Jove  Phoebi  vivis  alumne; 

Utile  quid  conflans  ficcus  &  aer  habet. 

Heu  mihi !  quem  cunis  pluvialis  Frifia  vidit , 

200  Duxit  &  ad  clarias  frivola  Parca  Deas. 

Quas  ego?  tam  longas  fed  fifte  Poeta  querelas. 
Parcet  &  Agricola  ( c )  Patria  forte  tibi. 

Reflat  ut  adjiciam ,  quo  frigidus  igne  December 
Brumaque  leniri  triflis  &  uda  queat. 

Teutonibus  ferro  vel  tefla  clauditur  ignis. 

Balnea  quod  calido  ficca  vapore  facit. 

Sed 

...  *  *  *  *■  f 

(4)  Vide  Veli.  Paterculum  lib.  II.  cap.  22*  8c  ita  fere  Jovia¬ 
lium  Caefarem  periifTe  fcribit  Ammianus  lib.  XXV.  cap.  10. 

(  b )  Bruno  Monachus  ,  Carthufiani  ordinis  conditor  ,  domos 
fuo  gregi  locis  infalubribus  exftiui  curavit ,  ut  &  (colas  fuas  fa* 
mofus  Plato  :  rati  auippe  hoc  confilio  fe  animos  difcipulorum 
domituros  fore  ,  caelique  vitio  emendabile  ede ,  quod  amore  vir¬ 
tutis  ,  ipforum  exemplo  Sc  praeceptis  non  efficeretur. 

( c )  '1 {udolphus  ^igricoU  facculi  fui  decus  natus  eft  ia  agro  Gro- 
ningano ,  obiit  MCGCCLXXXY.  Heidelbeigse. 


DE  VALETUDINE  LITTERATORUM, 

Sed  ferrugineus  vapor  ille  ut  tempora  laedit , 

Damnaque  pulmoni  luminibusque  ferat* 

O  melius  facili  mihi  luceat  igne  caminusl 

Ligna  foco  Batavi  ponite  ligna  foco.  3IG 

Non  tantum  Pelago  nemoris  fpolientur  honores  2 
Et  crepitet  nitidis  pinus  adufta  focis. 

Quid  carbone  hyemes  &  cefpite  frangimus  atra, 
Naufraga  fub  trabibus  dum  freta  tota  latent? 

Afpicis  ut  furvum  quisquis  pallescit  ad  ignem. 

Non  fecus  ac  Stygios  quse  videt  umbra  focos. 

Tufiis  agit  miferos.,  fuligine  guttur  abundat, 

Vixque  ori  vocem  pulmo  miniftrat  iners. 

Quamque  tetra  fumus  de  cefpite  lumina  perdit, 

Teflantur  lachrymis  faspe  diferta  fuis.  32Q 

Quisquis  amas  Mufas,  cole  primis  lumina  curis, 

Ccecus  Hyanthteas  non  bene  quaerit  aquas. 

Multa  Venus,  vigilesque  fatigant  lumina  no&es  * 

Et  fi  quis  curva  vertice  femper  agit. 

Sic  equus  &  quidquid  prona  cervice  ferarum  eft 
Luminis  ante  diem  (a)  deflituuntur  ope. 

Dumque  legis,  proprihs  vultum  admovifie  libella 
Non  decet,  &  grandes  fcribere  disce  notas. 

SI 

Si  parvis  utare,  propinquent  lumina  fcriptis, 

^20  Hdcque  myops  fieri  faepe  juventa  folet. 

Mane  oculos  cum  furgis,  aqua  tibi  terge  rofarum , 
Nec  non  &  marathri  mandere  femen  ama. 

Fel  quoque  de  gallo  mollitum  fimplice  lympha, 
Tergere  palpebris  maxima  damna  folet. 

Spedlentur  fontes,  quos  populus  ardua  tingit, 
Spe&entur  virides  tempore  veris  agri. 

Plura  quidem  praecepta  tibi,  fi  quaeris,  haberem, 
Sed  vehitur  brevibus  noflra  Thalia  rotis. 

Nec  licet,  ut  cuperem  reliquas  attingere  partes, 
340  Aut  mala  Phoebei  plura  referre  jugi. 

Dcfta  ( a )  Ramacini ,  Ficinique ,  &  feripta  Vopisci 
Confule,  queis  Hebe  longa  magiftra  fuit. 

Sic,  quidquid  flomacho,  quae  feffo  cura  cerebro. 
Sic  videas,  animo  quae  medicina  datur. 

Mens  hominum  morbofa,  frequentius  indiget  ipfo 
Corpore  confiliis,  indocilisque  mage  eft. 

Utque  rigens  corium  vaginae  deterit  enfis. 

Vimque  gravis  furni  flamma  biennis  edit; 

Ut 


(a)  T? Arna.zx.ini  medicus  italus  de  litteratorum  morbis  diflerta- 
tionem  fcripfit  $  M*  cilius  J  i  cima  de  fhtdiofbrum  valetudine  tuen¬ 
da  ,  item  vopiscus  jortunaijis  Plcmpius  Belga  Anno  1670  Bruxellif 
de  Togatorum  valetudine  tuenda  libros  VI.  edidit. 


DE  VALETUDINE  LITTERATORUM,  io 

Ut  domus  implacidi  confumitur  hospitis  ufu. 

Sic  quoque  noltra  fuum  mens  terit  usque  larem.  35° 

Felix  qui  valido  fibi  corpore  confulat  ipli, 

Nec  medicos  animi  quaerat  habere  malis! 

EU  tamen  in  Medico,  mens  lasfa  juvetur  ut  aegris, 
Defipere  ut  fanum  pharmaca  certa  jubent. 

Confilio  nunquam  fapiente  reducitur  amens, 

Anticyrae  miferum  nobilis  herba  juvat. 

Quid?  quod  &  ingenitos  fle&as  medicamine  mores % 
Arsque  trucem  reddat,  qui  modo  comis  erat. 

Cernite,  quam  variae  vari&  lint  indole  gentes. 

Ut  varia  varium  pro  regione  merum.  3C0 

Torpemus  Batavi,  fibi  displicet  usque  Britannus, 

Tu  Rhodani  felix  accola  femper  ovas. 

Omnia  demonftrant,  animis  dominetur  ut  aer: 

Quamve  levi  caufa  mens  viget  atque  jacet. 

Sed  fatis  Herquenio,  li  corpora  corrigat  aegris 
Sicut  enim  Mulis,  Paeonis  arte  valet. 

.  .  .1 

FONTIUM  MINERALIUM  PACY , 

EPISTOLA  {a). 


< :  •  • 

Aqua  fluvii  plerumque  Lutetiae  pro  potu  eft.  ce- 
revifia ,'  quamvis  Batava  &  Flandrica  meliorem 
habeant  ,  raro  Galli  utuntur.  &  fontes  aquis  lim¬ 
pidi  lTim  is,  quique  immenfum  urbi  conltitere  *  non 
inultum  bibuntur  ;  nifi  ab  advenis  exterisque  ,  qui¬ 
bus  ,  quod  alvum  fubinde  folvat  aqua  Sequanae,  ut 
plurimum  libet  fontes  accedere ,  verlibus  Sandtolii  in¬ 
clitos.  Horum  ego  me  numero  exemi ,  tanta  eft  a- 
quarum  Sequanae  dulcedo  &  gratia.  Mulis  Hypocre- 
nem  non  invideat  qui  fequana?  guftavit  Ambrofiam. 
Amalim  bibi,  Mofam  Scaldimque,  &  Meldis  Matro¬ 
nam,  Aureliae  Ligerim  ,  imo  fi  omnes  fluvios  bibero 
'&  aurifluum  Tagum  ;  nihil  puto  aquae  Sequanae  ha¬ 
beam  comparabile.  Sed  parum  apud  aliquos  vale¬ 
ret  forte  palati  mqi  judicium  ,  quod,  cifternae  &  pu¬ 
teali  aquae  afluet o  vel  paludum  potori  corruptum 
videri  poffit  Cedo,  afferam  telles. 

Primo  omnes  Galli  confentiunt*  &  fi  Aquitanus 

vi- 

( a. )  Ne  paginx ,  quae  fuper  funt ,  indecore  vacent,  ex  Epifto- 
lis  cpias  hinc  in  Belgium  ante  fcripfi  ,  unam  elegi  j  5c  maxime 
xjedicam  ut  decentius  elfct  complementum. 


vinum  fuum  prae  Belnenfi  ja&et  ,  aquam  Garumna 
punquam  Sequanae  praeferat.  Nec,  Arvernus  Rhoda¬ 
num,  nec  Ligurim  fuum  Biturix  Parifiis  defideret.  Ju? 
lianus  Caefar,  in  libro  (a)  quem  contra  Antiochen- 
fes  fcripfit,  dum  carae  fuae  Lutetiae,  mentionem  cum 
defiderip  facit,  omittere  non  potuit  aquae  Sequanae 
Jaudes ,  licet  argumenti  ratio  minimd  id  riquire- 
ret.  vides  itaque  jam  ante  quatuordecim  faecula 
tam  aquam  Sequanae ,  quam  mores  Pariliorum  fuifte 
amabiles.  Levilfimi  aqua  ponderis  ell,  &  tertia  fere 
parte  levior  aquis  fontium, ut  fideli  bilance  didici;  64 
ftomacho  idcirco  vix  fentitur  ,  copiofe  licet  haufta. 
Alvum  mollit ,  aperit  vafa  obftruda ,  urinamque  & 
perfpirationem  reddit  praecipue  facilem.  Hypochon¬ 
driacis  utiliffimam  efie  credo  ;  ignotusque  eft  ille 
morbus  Sequanae  accolis.  Adverti  autem  vifui  aquam 
nonnihil  nocere.  Hoc  vere  enim  cum  diu  omni  ma¬ 
ne  in  medicinam  ea  largitis  uterer  ,  oculos  tandem 
obtundi  manifefte  fentii,  ita  ut  meo  ne&are  abfti- 
nere  debuerim.  Et  Parifios  obfervavi  non  ad¬ 
modum  oculorum  acie  valere ,  &  plurima  parte 
efie  myopes  ,  quod  vitium  tamen  candida  gens 
peccatis  juventas  mavult ,  quam  diledo  amni  ad- 
lcribere. 

Prope  Lutetiam  verfius  occidentem  in  ripa  Sequa? 
nae  villa  eft,  nomine  Pacy ,  aquis  mineralibus  maxi¬ 
me  inclita;  tres  ibi  fontes,  quorum  melior  hoc  fae- 
qulo  detedus  eft  anno  1719  magno  ufui  &  com¬ 
modo  Pariliorum  ;  &  certius  in  illis  quoque  praeli» 
dium  aeger  habeat  ,  quam  in  centum  officinis  lu¬ 
diarum  Lybiaeque  merce  olentibus  ,  quae  praelibato, 
antydoto  'melius,  quam  ad  recuperandam  fanitatem 
adeuntur.  Luxuria  omni  tempore,  omnibus  rebus 
damnofa  vifa  eft,  led,  ex  quo  medicinam  corrupit 
&  pillulae  inaurantur,  malorum  omnium  certe  mife- 
ris  mortalibus  peffima  evalle»  Nec  fioc  quis  facile 

vuL 


(  a )  Mvfopogum  infciibitui, 

vulgo  perfuadeat;  creditur  enim  cuique,  fcot  reme¬ 
dia  efle  ,  quot  aegritudinum  lunt  genera  ,  tanquam 
natura  praeviderat  infolentiam,  qua  aliquando  vive¬ 
remus. 

Sed  puta  omnes  herbas ,  fuccos  ,  &  aromata  nos¬ 
tro  ufui  ede  nata  ,  &  nihil  fub  alio  hemifphaerio 
crescere  ,  quod  exiguae  hominis  machinae  non  ali- 
quateniis  conveniat ;  quis  vires  vel  tantum  praeci¬ 
puas  medicamentorum  tam  multiplicium  examinet? 
Quis  magnus  Apollo  fcire  poflit,  quo  modo  res  tam 
varis  tam  d;flimiles  benk  noflris  malis  applicentur? 
Si  poffibile  hocfir;  aliquot  morbi,  hadlenus  infana- 
biles,  forte  curentur.  Quam  vero  fcientiae  amplitu¬ 
dine  crescat  arrogantium  ignorantia?  Secura  auxilia 
contemnentes  ,  incertis  graflabuntur  ,  medicamque 
artem ,  jam  fatis  eorum  crimine  periculofam ,  exitia¬ 
lem  omnino  reddent.  Si  contra  pauca  flnt  remedia, 
eorum  vires  &  modi  fciantur ,  apteque  data  profint 
aliquo  usque  multis  aegris  &  variis.  Pauca  illa  me¬ 
dicamina  limplicia  fere  funt,  voluitque  hoc  ita  be¬ 
nigna  natura ,  ut  eorum  ufus  brevi  fciretur.  Ab  omni 
aevo  aquarum  mineralium  utilitas  conftitit;  legantur 
Vitruvius  (a),  Seneca  ( b ),  Plinius  (e),  Gale¬ 
nus  Cd),  iEtiusque  ( e )  qui  usque  ad  fex  Hemi¬ 
nas  (f)  aquarum  mineralium,  aegrotis  dari  pofle 
feribit.  Et  magnus  Hippocrates  ,  qui  faepe  infuper 
in  feriptis  fuis  agit,  tam  crebro  &  proficue  illis  for¬ 
te  jam  ufus  eft,  quam  apud  noftrates  Cl.  Win t he¬ 
rus;  cui  viro,  li  quid  in  re  medica  lapio  ,  debere 
me  inprimis  glorior. 

Aquae  fontium  Pacy,  ut  minerales  efle  fcias,  in- 
je&ione  gallarum  tinguntur ,  quam  quae  maximi. 
Imo  folia  quercus 3  ne  dicam  fruftum  ligni  viridis, 

CQ« 

* 

(  a  )  7  ib.  8.  de  Archit, 

\b)  T  ib.  ?.  Natuftal.  cap.  i, 

(c)  Hift.  nat.  lib.  3T.  cap.  2. 

(  d  )  De  facultate  fimplicium.  lib.  io. 

(  e  )  T  ib.  ir.  cap.  30. 

(/)  Hemina  funt  quindecim  unci*. 


^3 

eoiore  caeruleo  illas  imbuunt.  Multa  pericula  feci, 
fed  pauca  referre  fufficiat. 

Aqua  communis  faporem  non  habet,  illae  vero  no¬ 
tabilem.  Primo  ficcant  paulum  linguam  &  labia,  tum 
relinquunt  palato  fenfum  aliquem  adflriCtionis,  fapo¬ 
rem  denique  habent  valde  ferruginofum ;  qualem  fe¬ 
re  aqua  faepe  ufla  ferro  candente. 

Inodora  eft  aqua  limplex  ,  fi  non  corrupta,  aquae 
fontium  Pacy  odore  non  carent;  ferrugineus  etiam 
ille,  quod  manifefte  fentis,  fi  lavatae  hac  aqu&  ma¬ 
nus  naribus  admoventur,  vel  fi  aqua;  tepefactae  fu- 
per  incumbas. 

Aqua  quaelibet  a  levitate  pr^fertim  seftimatur.  Quo 
enim  levior,  eo  purior  eft,  fluidior,  e6  minus  onufta 
particulis  heterogeneis.  Expertus  fum  bilance  maxi¬ 
me  fenflli ,  aquam  Sequanae  leviorem  efle  aquis  fon¬ 
tium.  Poftquam  ver6  hae  tempore  undecim  dierum 
evaporatae  fuerant,  a;qui  ponderis  efle  deprehendi.  & 
gravior  denique  evadit  aqua  Sequanae ,  fi  calefaCtse 
&  ex  cote  comparatur;  quod  tamen  aliquancb  mi¬ 
nus  notabile  eft,  fi  &  ipfa  illa  coquitur. 

Frigidiflimae  fune  aquae  fontium  vel  media  aefta- 
te  ,  omnesque  colores  in  fuperficie  habent  ,  quos 
Hippocrates  in  ejusmodi  aquis  fe  vidifle  reflatur  (a). 
Si  pellicula  ,  nam  hanc  formant  colores ,  aquis  ex- 
emta  ,  ad  folem  ficcetur,  in  pulverem  flavum  aut 
rubescentem  abit,  qui  aquae  communi  infufus  refol- 
vitur  ,  eam  que  non  tantum  fapore  ferruginofo  affi¬ 
cit,  fed  aptam  quoque  reddit ,  ut  gallarum  injectio¬ 
ne  tingeretur. 

Fontes  frequentiflime  bibuntur  ,  nam  cum  ante 
remotae  provinciae  aegris  Lutetiae  petendae  erant, 
nunc  tantum  ad  recuperandum  fanitatem  in  fubur- 
banam  villam  itur  ,*  quae  opportunitas  quemque  ad 
has  aquas  allicit.  Pofiem  mille  aegrorum  exempla 
referre  ,  quos  apud  hos  fontes  reconvaluifle  vidi  , 
partimque  audivi.  Sed  ,  cum  in  librum  ita  incres¬ 
ceret  epiftola,  hic  flylum  liceat  deponere.  Vale* 

(4)  In  libro  }  dc  aere  aquis  St  locis. 

XE- 

X  E  N  I  A, 

i. 

Thea  nocet  Batavis;  nocet  omni  Thea  puellae; 
Et  nocet  a  paftu  potio  calda  viris. 

II. 

Ver  <5c  hyems  crudis  tempeftas  optima  plagis: 
Tunc  Gangraena  fuper  non  nifi  fera  venit. 

III. 

Aura  fere  femper,  terris  adve&a,  falubris; 

Quique  venit  longum  per  mare ,  ventus  obeli 

IV. 

Cano  bruma  feni,  juvenique  inimicior  aeftas; 
Acribus  hic,  longis  tangitur  ille  malis. 

V. 


Si  gravidae  molles,  ftillentque  fubinde  papillae 3 
Oret  Lucinam,  fe  male  foetus  habet. 


